شەڕی قامیشلۆ (نیسانی ٢٠١٦)

شەڕی قامیشلۆ شەڕێکی توند بوو لە نێوان پۆلیسی نیمچە سەربازیی ئاسایش و ھێزەکانی پاراستنی نیشتمانی لایەنگری حکوومەت لە شاری قامیشلۆی ڕۆژاوای کوردستان.

 شەڕەکە 
لە ٢٠ی نیسانی ٢٠١٦، میلیشیاکانی ھێزەکانی بەرگری نیشتمانی ھێرشیان کردە سەر پاتڕۆڵێکی ئاسایش کاتێک پۆلیسی کوردی نەیانتوانی لە خاڵێکی پشکنینی حکوومی لە ناوچەی قامیشلۆ بوەستن. بەپێی سەرچاوە کوردییەکان، ھێزەکانی بەرگری نیشتمانی دوو ئەندامی ئاسایش و دوو ھاووڵاتی سڤیلیان بە تەقەی نیشان شکێن کوشت. پاشان پێکدادانەکان لەنێوان ھەردوو لادا گەورەتر بوون، کاتێک ھێزەکانی ئاسایش بەشدارییان لە شەڕەکەدا کرد، لە ئەنجامدا ٨ ئەندامی ھێزەکانی بەرگری نیشتمانی کوژران و ژمارەیەکیش دەستگیرکران.

ڕۆژی دواتر، ئاسایش ھێزە حکوومییەکانی لە ناوەڕاستی شارەکە گەمارۆدا، کۆنتڕۆڵی نانەواخانەیەک و زیندانی گەمارۆدراوی عەلایایان کرد، کە تێیدا پێنج شەڕڤانی ئاسایش کوژران. ٤٥ ئەندامی میلیشیاکانی ھێزەکانی بەرگری نیشتمانی خۆیان ڕادەست کرد و ژمارەیەک ھاووڵاتی سڤیل کوژران. لەکاتی شەڕەکەدا ھێزەکانی ئاسایش پۆستەرێکی بەشار ئەسەدیان لەو ناوچانە لابرد کە کۆنتڕۆڵیان کردبوو. لە وەڵامدا، سوپای سووریا زیندانەکە و ناوچەکانی دەوروبەری بە ھاوەن بۆمباران کرد، لە ئەنجامدا ٤ ھاووڵاتی سڤیل لە گەڕەکە نزیکەکاندا کوژران. ھەر لە ھەمان ڕۆژدا، ڕێکخراوی دەوڵەتی ئیسلامی لە عێراق و شام ھێرشێکی بە ئۆتۆمبێلی بۆمبڕێژکراو ڕاگەیاند کە بەھۆیەوە ١٥ شەڕڤانی کورد لە شارەکەدا کوژران و بریندار بوون. ئێوارە، ھێزەکانی بەرگری نیشتمانی و سووتۆرۆ ھەندێک لە دەستکەوتەکانی ئاسایشیان ھەڵوەشاندەوە و دوو خاڵی پشکنین، یاریگایەک، و نەخۆشخانەیەکیان لە شارەکەدا کۆنتڕۆڵ کردەوە.

ئاگربەستێکی نادیار لە ٢٢ی نیسان ڕاگەیەندرا. بەپێی ڕێککەوتنی ئاگربەستەکە، ھەر لایەنێک ئەو زەوییانە دەھێڵێتەوە کە لەژێر کۆنتڕۆڵیدایە. ئاگربەستەکە کۆنتڕۆڵی زۆرتری بەسەر خاکی باکووری سووریادا بە کوردەکان بەخشی.https://ara.reuters.com/article/idARAKCN0XJ0B0https://www.youtube.com/watch?v=JmYc9eM_6_khttps://web.archive.org/web/20171011195657/http://syria.liveuamap.com/en/2016/22-april-assad-regime-and-kurds-agree-a-ceasefire-in-qamishlihttps://web.archive.org/web/20160421040854/http://www.nrttv.com/EN/birura-details.aspx?Jimare=9611https://www.almasdarnews.com/article/kurds-capture-al-allaya-prison-qamishli-release-all-prisoners-video/https://web.archive.org/web/20160424074026/http://aranews.net/2016/04/kurdish-forces-arrest-pro-regime-militiamen-in-qamishli/https://www.almasdarnews.com/article/kurdish-forces-suffer-major-setback-qamishli-syrian-army-strikes-back/https://www.almasdarnews.com/article/isis-suicide-bomber-kills-15-kurdish-fighters-qamishli/

 سەرچاوەکان 

 سەرچاوەکان